**Қазақстанның ЭЫДҰ-мен статистика саласындағы ынтымақтастығы**

Қазақстан Республикасының Үкіметі Қазақстанның ЭЫДҰ-мен ынтымақтастығын Қазақстан мен Экономикалық ынтымақтастық және даму ұйымы арасындағы ынтымақтастық жөніндегі елдік бағдарлама жобасын іске асыру туралы Қазақстан Республикасының Үкіметі мен Экономикалық ынтымақтастық және даму ұйымы арасындағы өзара түсіністік туралы меморандумға сәйкес жүзеге асырады *(ҚР Үкіметінің 2015 жылғы 20 қаңтардағы №10 қаулысымен бекітілген)*.

2012 жылдан бастап ҚР СЖРА Ұлттық статистика бюросы мен ЭЫДҰ арасында экологиялық статистика мен ұлттық шоттарды дамыту саласында белсенді ынтымақтастық басталды.

Осы ынтымақтастық шеңберінде 2015 жылы 2015-2016 жылдарға арналған мынадай жобаларды іске асыру туралы 3 келісімге қол қойылып, аяқталды:

*1. «Жасыл өсу» және орнықты даму бойынша индикаторларды енгізу ";*

*2. «2012 Экономикалық-экологиялық шоттар жүйесін енгізу (ЭЭШЖ)»;*

*3. «2008 Ұлттық шоттар жүйесін енгізу (ҰШЖ08)».*

*2016 жылғы шілдеде Қазақстан Республикасы Экономикалық ынтымақтастық және даму ұйымынан (бұдан әрі – ЭЫДҰ) ЭЫДҰ Статистика және статистикалық саясат комитетінде (бұдан әрі - СССК) «Қатысушы» мәртебесін беруге қатысты ресми шақыруды қабылдады.*

*2018 жылы 2018-2019 жылдарға арналған келесі жобаларды іске асыру туралы тағы 2 келісімге қол қойылды.:*

1. *«Жасыл өсу индикаторларын енгізу және Қазақстандағы жасыл өсу бойынша баяндама дайындау»;*

*2. «Экологиялық-экономикалық есепке алу жүйесін енгізу».*

*ЭЫДҰ-мен ынтымақтастықты дамытудың келесі кезеңі СССК-ның «қауымдастырылған мүшесі» мәртебесін алу үшін бірқатар іс-шаралар өткізу болып табылады, бұл Қазақстанға статистикалық әдіснама және ЭЫДҰ елдері үшін статистикалық саясатты әзірлеу мәселелері бойынша барлық іс-шаралар мен талқылаулардың толыққанды қатысушысы болуға мүмкіндік береді.*

*Қауымдастырылған мүшенің СССК немесе оның қосалқы органдарының жұмысына кез келген сапада қатысуының негізгі шарты оның ресми статистиканың негізгі принциптерін сақтауы болып табылады. СССК-нің қауымдастырылған мүшелері кіру үшін келесі шарттарды орындауы керек:*

*- Ұлттық статистикалық жүйені (бұдан әрі - ҰСЖ) бағалауды жүзеге асыру, бұл жағдайда «Қазақстанның ұлттық статистикалық жүйесіне шолу» (бұдан әрі – шолу) жүргізу;*

*- Кеңестің тиісті статистикалық практика туралы ұсынымына қосылу және оның одан әрі сақталуын қамтамасыз ету;*

*- СССК өз жұмысын орындау үшін талап ететін келісілген халықаралық стандарттар мен әдіснамалар негізінде деректерді дайындау және ұсыну.*

Сонымен қатар, серіктес ел «қатысушы» ретінде СССК жұмысына ертерек және белсенді қатысуы керек.

Осылайша, бүгінгі күні Қазақстан үшін бірінші кезектегі міндет *ұлттық статистикалық жүйеге терең статистикалық шолу* *(бұдан әрі – шолу)* жүргізу болып табылады, содан кейін Бюро СССК-ның толыққанды «қауымдастырылған мүшесі» бола алады.

Жоғарыда баяндалғанды ескере отырып, «Қазақстан Республикасының Үкіметі мен Экономикалық ынтымақтастық және даму ұйымы арасындағы «Қазақстанның ұлттық статистикалық жүйесіне шолу» жобасын іске асыру туралы келісімге қол қою туралы» Қазақстан Республикасы Үкіметінің 2023 жылғы 11 шілдедегі №551 қаулысы қабылданды.

*2023 жылдың қыркүйегінде жоғарыда аталған Келісімге қол қойылды, оны іске асыру белсенді кезеңде:*

*- 2023 жылдың наурыз айында ЭЫДҰ сарапшыларының Қазақстанға алғашқы жеке сапары өтті;*

*- ақпан айында Бюро барлық мүдделі мемлекеттік органдармен бірлесіп 7 бөлім бойынша сауалнамаларды толтыруды аяқтады, ақпарат ЭЫДҰ порталына жүктелді.*

*- екінші жеке сапар 2024 жылдың қыркүйегінде болады деп күтілуде.*

«Қазақстанның ұлттық статистикалық жүйесін шолудың *(бұдан әрі – шолу)* негізгі мақсаты елдің *Ұлттық статистикалық жүйесінің (ҰСЖ) ЭЫДҰ Кеңесінің тиісті статистикалық практика жөніндегі ұсынымдарына* (бұдан әрі – Ұсыным) *сәйкестігін* бағалау, сондай-ақ ҚР СЖРА Ұлттық статистика бюросы тарапынан да, сондай-ақ Қазақстандағы ресми статистиканы түзушілер – басқа да мемлекеттік органдар тарапынан жиналатын және жарияланатын ресми статистиканың сапасын зерделеу болып табылады.

*Ұсыным ЭЫДҰ-ның статистикаға қатысты алғашқы заңды құжаты болып табылады және сенімді ҰСЖ-ның егжей-тегжейлі жоспары болып табылады. Ұсыным пайдаланылатын статистиканың сапасы ЭЫДҰ талдамалық жұмысының сапасы мен ғылыми негізділігін қамтамасыз ету үшін негіз болып табылатынын көрсетеді.*

*Шолу қорытындысы бойынша Қазақстан ҰСЖ жетілдіру, сондай-ақ ресми статистиканың сапасын және оның халықаралық стандарттарға сәйкестігін арттыру бойынша тиісті ұсынымдар алады.*